जम्मू एवं कश्मीर में Covid-19 के कुल मामले 84 हजार के पार
जम्मू एवं कश्मीर में बीते दिन यानी सोमवार को करीब 398 लोगों का कोविड-19 टेस्ट पॉजिटिव आया है, जिनके साथ केंद्र शासित प्रदेश में कोरोनावायरस संक्रमण के कुल मामले 84,000 के पार हो गए।
श्रीनगर: जम्मू एवं कश्मीर में बीते दिन यानी सोमवार को करीब 398 लोगों का कोविड-19 टेस्ट पॉजिटिव आया है, जिनके साथ केंद्र शासित प्रदेश में कोरोनावायरस संक्रमण के कुल मामले 84,000 के पार हो गए। यह जानकारी अधिकारियों ने दी। सूचना और जनसंपर्क विभाग द्वारा जारी एक बयान में कहा गया है कि आज (सोमवार) 398 रिपोर्ट पॉजिटिव आए हैं, जिनमें जम्मू डिविजन से 159 और कश्मीर डिविजन से 239 हैं।जम्मू एवं कश्मीर में कोविड -19 से अब तक 84,031 लोग संक्रमित हो चुके हैं, जिनमें से 72,706 पूरी तरह से ठीक हो चुके हैं।जम्मू एवं कश्मीर में घातक वायरस से करीब 1,333 मरीजों की मौत हुई है, जिनमें से 11 की मौत सोमवार को हुई। सक्रिय मामलों की कुल संख्या अब 9,992 है, जिनमें से 4,073 जम्मू डिविजन से और 5919 कश्मीर डिविजन से हैं।